user
Fundisisa le nkondlo bese uphendula imibuzo elandelayo.
AKASEKHO – LTL Mabuya
Besinaye MANJENgokuphazima kwehl' akasekho;
Unyamalele!
Kuthiw' akagoduke,
UGODUKILE!
Akasekho …
Besinaye MANJE;
Uhambile.
Kazi ngizomtholaphi?
Kazi ngizomthungathaphi?
AKASEKH' UKUB' ENGEKHO!
Besinaye MANJE;
Ngokunyazima kweso
AKASEKHO:
UHAMBILE,
Kodwa besinaye MANJE!
HAMBA, Mbalenhle:
Ungakhohlwa YIMI!
Hamba Ntombenhle;
Ungikhumbul' emsingeni,
Emsingeni wamagagas' ezinhliziyo;
Nasemgugweni wothando lwezinhliziyo,
Laph' umkhumbi wothando ngiwugwedla;
Siphothana sipilingana sishwilingana
Kuyimin' umgwedli sipilingana!
AKASEKHO
Goduka Gugw' elihle:
Nami ngilapha nje
KANGISEKHO! Angikho nhlobo;
Ngithathekile; Ngithathekile
SENGIYALANDELA
Angisekho ngempela:
Lutho! KANGISEKHO!

1. Phawula ngempumelelo yembongi ekusebenziseni impindamqondo kule
nkondlo? 
assistant
Imbongi iphumelele kahle ukusebenzisa impindamqondo 'Akasekho,
uhambile/besinaye manje' ukugcizelela/ukugqamisa ukuthi ishiywe isithandwa
sayo ngokukhulu ukuzuma. Imbongi izibona isiphelelwe ithemba lempilo
ingasakulungele ukuphila kulo mhlaba njengoba sesingekho isithandwa sayo.
Ikhumbula nezinto abebezenza beqhutshwa yilona uthando. /
‘Ngizomtholaphi…Ngizomthungathaphi?’ impindamqondo isetshenziselwe
ukugqamisa ukuthi imbongi kayazi ukuthi izombhekaphi /izomtholaphi lo
muntu emthandayo.